‘দাসত্বের মানসিকতা’ মহাকুম্ভ সমালোচকদের নিশানা মোদির

ভোপাল: একের পর এক বিপর্যয়ের ঘটনায় বিরোধীদের কটাক্ষের কেন্দ্রবিন্দু মহাকুম্ভ (Mahakumbh 2025)। এবার এই সমালোচনার উত্তর দিতে স্বয়ং আসরে নামলেন প্রধানমন্ত্রী নরেন্দ্র মোদি (Pm Narendra Modi)। সমালোচকদের তীব্র আক্রমণ শানিয়ে প্রধানমন্ত্রী বলেন, দাসত্বের মানসিকতা (Mentality Of Slavery)। মোদি সমালোচকদের বিদেশ শক্তি যারা দেশকে দুর্বল করে তাদের সমতুল্য বলে কটাক্ষ করেন।

মধ্যপ্রদেশের ছত্তারপুরে ( Madhya Pradesh, Chhattarpur) এক সভায় বক্তব্য রাখতে গিয়ে প্রধানমন্ত্রী বলেন, “আজকাল আমরা দেখতে পাচ্ছি যে একদল নেতা ধর্মকে উপহাস করে, মানুষকে বিভক্ত করতে লিপ্ত। আবার অনেক সময় বিদেশি শক্তিরাও এই ধরনের লোকেদের সমর্থন করে দেশ ও ধর্মকে দুর্বল করার চেষ্টা করে চলেছে।

আরও পড়ুন: ‘৬২ কোটি পুণ্যার্থীর মিলনক্ষেত্র’, মহাকুম্ভকে ‘শতাব্দীর বিরলতম ঘটনা’, আখ্যা যোগীর

মোদি বলেন, যারা হিন্দু ধর্মকে ঘৃণা করেন, তারা শতাব্দীর পর শতাব্দী ধরে কোনও না কোনও পর্যায়ে এখানে বসবাস করে আসছে। এদের মানসিকতাই হয়ে গেছে দাসত্বের। এরাই হিন্দু ধর্ম, বিশ্বাস, মন্দির, ধর্ম, সংস্কৃতি, নীতির বিরুদ্ধে সমালোচনা করে চলেছে। এরা রীতিনীতির অপব্যবহার করে। এদের মূল এজেন্ডা হল সমাজকে বিভক্ত করা, ঐক্য ভঙ্গ করা।

উল্লেখ্য, শুরুর পর থেকেই মহাকুম্ভ জুড়ে বিপর্যয় নেমে আসে। একের পর অগ্নিকাণ্ড এরপর প্রয়াগরাজে আসার সময় দিল্লি স্টেশনে পদপিষ্টের ঘটনায় ১৮ জনের মৃত্যু হয়। যা নিয়ে বিরোধীরা কাঠগড়ায় তোলে মোদি সরকারকে। বাংলার মুখ্যমন্ত্রী কুম্ভকে ‘মৃত্যুকুম্ভ’ বলে কটাক্ষ করেন। উত্তরপ্রদেশের প্রাক্তন মুখ্যমন্ত্রী অখিলেশ যাদব, সমাজবাদী প্রধান অখিলেশ যাদব এতদিন ধরে চলা মহাকুম্ভের খরচ নিয়ে উদ্বেগ প্রকাশ করেন।